Jack Dempsey

William Harrison "Jack" Dempsey (Manassa, Colorado, 1895eko ekainaren 24a - New York, 1983ko maiatzaren 31) estatubatuar boxeolaria izan zen. 1919-1926 bitartean pisu astunetako munduko txapelduna izan zen.

 Bizitza 
Coloradoko Manassa izeneko herri mormoian jaio zen. Familia apalekoa zen, eta gaztaroan laborari, meatzari eta cowboy jardun behar izan zuen. Anaia zaharrarekin ikasi zuen boxeatzen. Lehenbiziko borrokaldiak Salt Lake Cityren inguruko meatze-herrietan egin zituen. 1914 boxeolari profesional bilakatu zen. 1919ko ekainaren 4an, pisu astunetako munduko txapela lortu zuen, Jason Willardi KOz irabazita. Titulua zazpi aldiz defendatu zuen; Georges Carpentier frantziarraren eta Luis Ángel Firpo argentinarraren aurkako borrokaldiak mitikoak izan ziren. 1923-1926 bitartean ez zuen borrokarik egin egin, zinemagintzan lan egin zuelako. Azkenik, 1926ko irailaren 23an, Gene Tunneyk txapela kendu zion.

 Erreferentziak 

Kategoria:Pisu astuneko txapeldunak
Kategoria:Ameriketako Estatu Batuetako boxeolariak
Kategoria:Coloradotarrak
Kategoria:Ameriketako Estatu Batuetako hargin beltzak
Kategoria:Irlandar estatubatuarrak
Kategoria:Estatubatuar juduak
Kategoria:New Yorken hildakoak
Kategoria:Bihotz-gutxiegitasunaren ondorioz hildakoak